[{"text_idx": "#000000", "text": "Fideo rhyw: Athrawes yn 'edifar'"}, {"text_idx": "#000001", "text": "Mae athrawes cemeg sydd wedi cyfaddef iddi gael rhyw gyda phennaeth ei hysgol yn Abertawe wedi dweud wrth wrandawiad disgyblu fod ganddi 'edifeirwch mawr' am yr hyn ddigwyddodd."}, {"text_idx": "#000002", "text": "Daeth perthynas Bethan Thomas gyda'r pennaeth Graham Daniels i'r amlwg wedi i un o ddisgyblion Ysgol Gyfun Gymraeg Bryn Tawe ffilmio fideo o un digwyddiad pan roedd y ddau yn cael rhyw y tu o\u0302l i ddrws swyddfa'r pennaeth a rhannu'r fideo ar wefannau cymdeithasol."}, {"text_idx": "#000003", "text": "Mewn gwrandawiad disgyblu Cyngor y Gweithlu Addysg yng Nghaerdydd, fe ofynnwyd i Ms Thomas os oedd hi'n gwybod os oedd yr hyn yr oedd hi'n ei wneud yn anghywir."}, {"text_idx": "#000004", "text": "\"Oeddwn,\" meddai. \"Roedd fy ymddygiad yn disgyn islaw'r safonau disgwyliedig oedd i'w disgwyl ohono i fel athrawes ac mae gen i edifeirwch mawr am hyn.\""}, {"text_idx": "#000006", "text": "Cafodd fideo clip 34 eiliad o hyd, oedd yn cynnwys yr hyn oedd yn ymddangos fel 'synau rhyw' yn dod o swyddfa'r pennaeth, ei roi ar wefan YouTube fis Ebrill diwethaf."}, {"text_idx": "#000007", "text": "Dywedodd Heini Gruffudd, cadeirydd y llywodraethwyr yn yr ysgol, wrth y gwrandawiad ei fod yn ystyried y ddau athro fel rhai rhagorol."}, {"text_idx": "#000008", "text": "Clywodd y gwrandawiad fod y llywodraethwyr wedi croesawu penderfyniad yr athrawon i ymddiswyddo, ond roedd yn credu bod gan y ddau ddyfodol ym myd addysg."}, {"text_idx": "#000009", "text": "\"Oedd dyn yn ymwybodol y bydde hi'n anodd iawn i'r ddau barhau yn yr ysgol, ond byddwn i ddim yn teimlo nad oedd modd iddyn nhw barhau yn athrawon mewn ysgolion eraill,\" meddai."}, {"text_idx": "#000010", "text": "Mae'r ddau athro wedi cyfaddef iddyn nhw gymryd rhan mewn gweithredoedd rhyw ar dir yr ysgol dros gyfnod o 11 mis rhwng mis Mai 2013 ag Ebrill 2014."}, {"text_idx": "#000011", "text": "Ond maen nhw'n gwadu honiadau fod gweithredoedd o'r fath wedi eu gweld gan staff a disgyblion."}, {"text_idx": "#000013", "text": "Fideo rhyw: Achos disgyblu athrawon"}, {"text_idx": "#000016", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000025", "text": "Pafiliwn 20,000 o seddi 1893... a'r ddyled ddaeth wedyn"}, {"text_idx": "#000027", "text": "Cysylltwch a\u0302 niTabledi a ffonau symudolHefyd yn Gymraeg"}]